ઈન્દ્રણજ ગામ ત્રણ હજારની વસ્તી ધરાવતું ગામ છે અને જ્યાંથી સમગ્ર સૌરાષ્ટ્રને પીવાનું પાણી પૂરૂં પાડવામાં આવે છે તે કનેવાલ તળાવથી ઈન્દ્રણજ ગામ માત્ર ત્રણ કિલોમીટર દૂર છે, તેમ છતાં ગામમાં પીવાનાં પાણીની સમસ્યા ઉગ્ર બની છે, જેને લઈને ગ્રામજનોએ તાલુકા વિકાસ અધિકારી, મામલતદાર અને પાણી પુરવઠા બોર્ડ સમક્ષ અનેક વાર રજૂઆતો કરી હતી, તેમજ ગામમાં રાજકીય પ્રચાર કરી મત મેળવવા આવતા રાજકીય પક્ષોનાં ઉમેદવારો સમક્ષ પણ રજૂઆતો કરતા કોઈએ ગામની સમસ્યા પ્રત્યે રસ નહીં દાખવતા પીવાનાં પાણીની સમસ્યાને લઈને ત્રસ્ત થયેલા ગ્રામજનોએ સામૂહિક રીતે મતદાનનો બહિષ્કાર કરવાનો નિર્ણય કરી આજે ઢોલ ધુબાકા વચ્ચે ગ્રામજનોએ ગામમાં બેનરો મારીને મતદાનનો બહિષ્કાર કરવાની જાહેરાત કરી તેમજ કોઈ પણ રાજકીય પક્ષના ઉમેદવારોએ ગામમાં પ્રવેસવું નહીં તેવા બેનરો મારી દીધા હતા.